CELEX: 32012R0351
Language: hr
Date: 2012-04-23
Title: Uredba Komisije (EU) br. 351/2012 od 23. travnja 2012. o provedbi Uredbe (EZ) br. 661/2009 Europskog parlamenta i Vijeća s obzirom na zahtjeve za homologaciju tipa za ugradbu sustava za upozorenje o napuštanju prometne trake u motorna vozila

13/Sv. 048
            
            
               HR
            
            
               Službeni list Europske unije
            
            
               176
            
         32012R0351
   
               L 110/18
            
            
               SLUŽBENI LIST EUROPSKE UNIJE
            
            
               23.04.2012.
            
         
      UREDBA KOMISIJE (EU) br. 351/2012
   od 23. travnja 2012.
   o provedbi Uredbe (EZ) br. 661/2009 Europskog parlamenta i Vijeća s obzirom na zahtjeve za homologaciju tipa za ugradbu sustava za upozorenje o napuštanju prometne trake u motorna vozila
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (1), a posebno njezin članak 14. stavak 1. točku (a) i članak 14. stavak 3. točku (a),
   budući da:
   
               (1)
            
            
               Uredba (EZ) br. 661/2009 propisuje osnovne zahtjeve za homologaciju tipa motornih vozila kategorija M2, M3, N2 i N3 s obzirom na ugradbu sustava za upozorenje o napuštanju prometne trake (LDWS, Lane Departure Warning System). Potrebno je utvrditi posebne postupke, ispitivanja i zahtjeve za ovakvu homologaciju tipa.
            
         
               (2)
            
            
               Uredba (EZ) br. 661/2009 predviđa mogućnost da Komisija usvoji mjere kojima se neka vozila ili razredi vozila kategorija M2, M3, N2 i N3 izuzimaju od obveze ugradbe sustava za upozorenje o napuštanju prometne trake ako se, nakon analize troškova i koristi te uzevši u obzir sve bitne sigurnosne aspekte, utvrdi da ti sustavi nisu prikladni za dotično vozilo ili razred vozila.
            
         
               (3)
            
            
               Analiza troškova i koristi pokazala je da primjena sustava za upozorenje o napuštanju prometne trake kod vučnih vozila za poluprikolicu kategorije N2 čija je najveća masa veća od 3,5 tone, ali nije veća od 8 tona, nije prikladna budući da bi uzrokovala više troška nego koristi. Uz to, smatra se da bi, zbog uobičajenog korištenja u posebnim prometnim uvjetima, ugradba sustava za upozorenje o napuštanju prometne trake imala tek ograničenu korist u sigurnosti vozila kategorije M2 i M3 klase A, razreda I. i razreda II., te za zglobne autobuse kategorije M3 klase A, razreda I. i razreda II., kao i kod nekih vozila posebne namjene, terenskih vozila i vozila s više od tri osovine. Ta bi vozila stoga trebalo izuzeti od obveze ugradbe ovih sustava.
            
         
               (4)
            
            
               Mjere predviđene ovom Uredbom u skladu su s mišljenjem Tehničkog odbora – Motorna vozila,
            
         DONIJELA JE OVU UREDBU:
   Članak 1.
   Područje primjene
   Ova se Uredba odnosi na vozila kategorija M2, N2, M3 i N3, utvrđene u Prilogu II. Direktivi 2007/46/EZ Europskog parlamenta i Vijeća (2), uz sljedeće iznimke:
   
               (1)
            
            
               vučna vozila za poluprikolicu kategorije N2 čija je najveća masa veća od 3,5 tone, ali manja od 8 tona;
            
         
               (2)
            
            
               vozila kategorije M2 i M3 razreda A, razreda I. i razreda II.;
            
         
               (3)
            
            
               zglobni autobusi kategorije M3 razreda A, razreda I. i razreda II.;
            
         
               (4)
            
            
               terenska vozila kategorije M2, M3, N2 i N3, kako je navedeno u točkama 4.2. i 4.3. dijela A Priloga II. Direktivi 2007/46/EZ;
            
         
               (5)
            
            
               vozila za posebne namjene kategorija M2, M3, N2 i N3, kako je navedeno u točki 5. dijela A Priloga II. Direktivi 2007/46/EZ;
            
         
               (6)
            
            
               vozila kategorija M2, M3, N2 i N3 koja imaju više od tri osovine.
            
         Članak 2.
   Definicije
   Za potrebe ove Uredbe primjenjuju se sljedeće definicije, uz definicije iz Uredbe (EZ) br. 661/2009:
   
               (1)
            
            
               „tip vozila s obzirom na sustav za upozorenje o napuštanju prometne trake vozila” znači kategorija vozila koja se ne razlikuju u bitnim elementima, kao što su:
               
                           (a)
                        
                        
                           trgovačko ime i trgovačka oznaka proizvođača;
                        
                     
                           (b)
                        
                        
                           značajke vozila koje bitno utječu na izvedbu sustava za upozorenje o napuštanju prometne trake;
                        
                     
                           (c)
                        
                        
                           tip i dizajn sustava za upozorenje kod nenamjernog napuštanja prometne trake;
                        
                     
         
               (2)
            
            
               „prometna traka” znači jedna od uzdužnih traka na koje je podijeljen kolnik (kako je prikazano u Dodatku Prilogu II.);
            
         
               (3)
            
            
               „vidljiva oznaka prometne trake” znači oznake razdvajanja namjerno postavljene na rubove prometne trake koje vozač u vožnji može jasno vidjeti;
            
         
               (4)
            
            
               „brzina izlaska” znači brzina kojom se predmetno vozilo pod pravim kutom približava vidljivoj oznaci prometne trake u trenutku davanja upozorenja;
            
         
               (5)
            
            
               „zajedničko polje” znači površina na kojoj mogu biti prikazane dvije ili više informacija o funkcijama, ali ne istodobno.
            
         Članak 3.
   EZ homologacija tipa vozila s obzirom na LDWS
   1.   Proizvođač ili njegov predstavnik dostavlja homologacijskom tijelu zahtjev za dodjelu EZ homologacije tipa vozila s obzirom na sustave za upozorenje o napuštanju prometne trake.
   2.   Zahtjev se sastavlja u skladu s obrascem opisnog dokumenta iz dijela 1. Priloga I.
   3.   Ako se ispune potrebni zahtjevi iz Priloga II. ovoj Uredbi homologacijsko tijelo izdaje broj homologacije tipa u skladu sa sustavom brojčanog označivanja iz Priloga VII. Direktivi 2007/46/EZ.
   Država članica ne smije dodijeliti isti broj drugom tipu vozila.
   4.   Za potrebe stavka 3. homologacijsko tijelo izdaje certifikat o EZ homologaciji tipa sastavljen u skladu s obrascem iz dijela 2. Priloga I.
   Članak 4.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. travnja 2012.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 200, 31.7.2009., str. 1.
   
      (2)  SL L 263, 9.10.2007., str. 1.
   PRILOG I.
   
      Standardni obrasci opisnog dokumenta i certifikata o EZ homologaciji tipa
   
   DIO 1.
   
      Opisni dokument
   
   
      OBRAZAC
   
   Opisni dokument br. … za EZ homologaciju vozila s obzirom na sustave za upozorenje o napuštanju prometne trake.
   Sljedeći se podaci dostavljaju u tri primjerka te uključuju sadržaj. Crteži se dostavljaju u odgovarajućem mjerilu i u dovoljno detaljnom obliku u formatu A4 ili presavijeni na format A4. Fotografije, ako su priložene, moraju prikazivati potrebne pojedinosti.
   Ako sustavi, sastavni dijelovi ili zasebne tehničke jedinice iz ovog Priloga imaju elektroničko upravljanje, dostavljaju se podaci o njihovom radu.
   0.   OPĆI PODACI
   0.1.   Marka (trgovački naziv proizvođača): …
   0.2.   Tip: …
   0.2.0.1.   Podvozje: …
   0.2.0.2.   Nadogradnja/potpuno vozilo: …
   0.2.1.   Trgovačko ime (imena) (ako su dostupni): …
   0.3.   Identifikacijska oznaka tipa, ako je označeno na vozilu (1): …
   0.3.0.1.   Podvozje: …
   0.3.0.2.   Nadogradnja/potpuno vozilo: …
   0.3.1.   Mjesto takve oznake: …
   0.3.1.1.   Podvozje: …
   0.3.1.2.   Nadogradnja/potpuno vozilo: …
   0.4.   Kategorija vozila (2): …
   0.5.   Ime i adresa proizvođača: …
   0.6.   Mjesto i način pričvršćivanja propisanih pločica te mjesto identifikacijskog broja vozila: …
   0.6.1.   Na podvozju: …
   0.6.2.   Na nadogradnji: …
   0.9.   Ime i adresa zastupnika proizvođača (ako postoji): …
   1.   OPĆE KARAKTERISTIKE IZRADE VOZILA
   1.1.   Fotografije i/ili crteži oglednog vozila: …
   1.2.   Crtež s dimenzijama potpunog vozila: …
   1.3.   Broj osovina i kotača: …
   1.3.1.   Broj i položaj osovina s dvostrukim kotačima: …
   1.3.2.   Broj i položaj upravljanih osovina: …
   1.3.3.   Pogonske osovine (broj, položaj, povezanost): …
   1.8.   Položaj upravljača: lijevi/desni (3).
   2.   MASE I DIMENZIJE (4)
       (5)
   
   (u kg i mm) (Tamo gdje je to primjenjivo, uputiti na crtež)
   2.1.   Osovinski razmak(-ci) (pri punom opterećenju) (6)
   
   2.1.1.   Vozila s dvije osovine: …
   2.1.1.1.   Vozila s tri ili više osovina
   2.3.   Razmak(-ci) kotača i širina(e) osovina
   2.3.1.   Razmak kotača svake upravljane osovine (7): …
   2.3.2.   Razmak kotača svih drugih osovina (7): …
   2.3.3.   Širina najšire stražnje osovine: …
   2.3.4.   Širina prednje osovine (mjerena na najizbočenijem dijelu guma, ne uzimajući u obzir izbočenje guma u blizini tla): …
   2.4.   Raspon dimenzija vozila (ukupno)
   2.4.1.   Za podvozja bez nadogradnje
   2.4.1.1.   Duljina (8): …
   2.4.1.1.1.   Najveća dopuštena duljina: …
   2.4.1.1.2.   Najmanja dopuštena duljina: …
   2.4.1.2.   Širina (10): …
   2.4.1.2.1.   Najveća dopuštena širina: …
   2.4.1.2.2.   Najmanja dopuštena širina: …
   2.4.2.   Za podvozja s nadogradnjom
   2.4.2.1.   Duljina (8): …
   2.4.2.1.1.   Duljina površine za teret: …
   2.4.2.2.   Širina (10): …
   2.4.3.   Za nadogradnju za koju je homologacija dodijeljena bez podvozja (vozila M2 i M3)
   2.4.3.1.   Duljina (8): …
   2.4.3.2.   Širina (10): …
   2.6.   Masa u voznom stanju
   Masa vozila s nadogradnjom i, u slučaju vučnog vozila koje nije kategorije M1, s mehaničkom spojnicom, ako ju ugrađuje proizvođač, u voznom stanju, ili masa podvozja ili podvozja s kabinom, bez nadogradnje i/ili mehaničke spojnice ako proizvođač ne ugrađuje nadogradnju i/ili mehaničku spojnicu (uključujući tekućine, alate, rezervni kotač, ako je ugrađen, i vozača te, za autobuse, člana posade ako u vozilu postoji sjedalo za člana posade) (11) (najveća i najmanja vrijednost za svaku izvedbu): …
   4.7.   Najveća konstrukcijska brzina vozila (u km/h) (12): …
   13.   POSEBNE ODREDBE ZA AUTOBUSE
   13.1.   Klasa vozila: razred III./razred B (3)
   
   
      Napomene s pojašnjenjima
   
   DIO 2.
   
      OBRAZAC
   
   (najveći format: A4 (210 × 297 mm))
   
      CERTIFIKAT EZ HOMOLOGACIJE TIPA
   
   
      Pečat homologacijskog tijela
   
   Izjava se odnosi na:
   
               —
            
            
               EZ homologaciju tipa (13)
               
            
         
               —
            
            
               proširenje EZ homologacije tipa (13)
               
            
         
               —
            
            
               odbijanje EZ homologacije tipa (13)
               
            
         
               —
            
            
               povlačenje EZ homologacije tipa (13)
               
            
         tipa vozila s obzirom na sustave za upozorenje o napuštanju prometne trake
   s obzirom na izmijenjenu Uredbu Komisije (EU) br. 351/2012.
   Broj EZ homologacije tipa:
   Razlog za proširenje:
   
      ODJELJAK I.
   
   0.1.   Marka (trgovačka oznaka proizvođača):
   0.2.   Tip:
   0.2.1.   Trgovačko ime (imena) (ako su dostupni):
   0.3.   Identifikacijska oznaka tipa, ako je označena na vozilu (14):
   0.3.1.   Mjesto te oznake:
   0.4.   Kategorija vozila (15):
   0.5.   Naziv i adresa proizvođača:
   0.8.   Naziv(i) i adresa(e) pogona za sastavljanje (ili više njih):
   0.9.   Predstavnik proizvođača:
   
      ODJELJAK II.
   
   1.   Dodatni podaci (ako je primjenjivo): vidjeti Dopunu
   2.   Tehnička služba odgovorna za provođenje ispitivanja:
   3.   Datum izvješća o ispitivanju:
   4.   Broj izvješća o ispitivanju:
   5.   Primjedbe (ako ih ima): vidjeti Dopunu
   6.   Mjesto:
   7.   Datum:
   8.   Potpis:
   
               Prilozi
            
            
               :
            
            
               Paket opisne dokumentacije
               Izvješće o ispitivanju
            
         
      (1)  Ako oznaka identifikacije tipa sadrži znakove koji nisu bitni za opis vozila, sastavnog dijela ili zasebne tehničke jedinice tipova koje obuhvaća ovaj opisni dokument, ti se znakovi u dokumentaciji predstavljaju simbolom „?” (npr. ABC??123??).
   
      (2)  Kategorizacija prema definicijama iz dijela A Priloga II. Direktivi 2007/46/EZ.
   
      (3)  Izbrisati ako se ne primjenjuje (u nekim slučajevima nije potrebno ništa brisati ako je primjenjivo više odgovora).
   
      (4)  Ako jedna verzija ima uobičajenu kabinu, a druga spavaću kabinu, potrebno je navesti podatke o masi i dimenzijama obje kabine.
   
      (5)  Norma ISO 612:1978 – Cestovna vozila – Dimenzije motornih vozila i vučenih vozila – nazivi i definicije.
   
      (6)  
   
               (g1)
            
            
               
                           —
                        
                        
                           Osovinski razmak vozila utvrđuje se u skladu sa:
                           
                                       —
                                    
                                    
                                       nazivom br. 6.4.1. norma ISO 612:1978 za motorna vozila i prikolice s rudom:
                                    
                                 
                                       —
                                    
                                    
                                       nazivom br. 6.4.2. norma ISO 612:1978 za poluprikolice i prikolice sa središnjom osovinom
                                    
                                 
                              Bilješka:
                           
                           Za prikolice sa središnjom osovinom, osovina mehaničke spojnice smatra se prednjom osovinom.
                        
                     
         
      (7)  
   
               (g4)
            
            
               
                           —
                        
                        
                           Razmak kotača utvrđuje se u skladu s nazivom br. 6.5. norme ISO 612:1978
                        
                     
         
      (8)  
   
               (g5)
            
            
               
                           —
                        
                        
                           duljina vozila utvrđuje se u skladu sa:
                           
                                       —
                                    
                                    
                                       nazivom br. 6.1. norme ISO 612:1978 za vozila kategorije M1;
                                    
                                 
                                       —
                                    
                                    
                                       točkom 2.4.1. Priloga I. Direktivi 97/27/EZ Europskog parlamenta i Vijeća () za vozila osim vozila kategorije M1
                                       
                                    
                                 Za prikolice, duljine se navode u skladu s nazivom br. 6.1.2 norme ISO 612:1978.
                        
                     
         
      (9)  SL L 233, 25.8.1997., str. 1.
   
      (10)  
   
               (g7)
            
            
               
                           —
                        
                        
                           Širina vozila kategorije M1 utvrđuje se u skladu s nazivom br. 6.2 norme ISO 612:1978. Za vozila koja nisu kategorije M1, širina se utvrđuje u skladu s točkom 2.4.2 Priloga I. Direktivi 97/27/EZ.
                        
                     
         
      (11)  Masa vozača i, ako se primjenjuje, člana posade, procjenjuje se na 75 kg (podijeljeno na 68 kg mase putnika i 7 kg mase prtljage, prema normi ISO 2416-1992), spremnik s gorivom je napunjen s 90 %, a ostali sustavi koji sadrže tekućinu (osim onih za otpadnu vodu) sa 100 % kapaciteta kojeg je naveo proizvođač.
   
      (12)  S obzirom na prikolice, najveća brzina koju dopušta proizvođač.
   
      (13)  Izbrisati ako se ne primjenjuje.
   
      (14)  Ako oznaka identifikacije tipa sadrži znakove koji nisu bitni za opis vozila, sastavnog dijela ili zasebne tehničke jedinice tipova koje obuhvaća ovaj opisni dokument, ti se znakovi u dokumentaciji predstavljaju simbolom „?” (npr. ABC??123??).
   
      (15)  Kako je utvrđeno u odjeljku A Priloga II. Direktivi 2007/46/EZ.
   Dopuna
   certifikata o EZ homologaciji tipa br. …
   1.   Dodatni podaci
   1.1.   Kratak opis sustava za upozorenje o napuštanju prometne trake ugrađenog u vozilo:
   4.   Rezultati ispitivanja iz Priloga II.
   4.1.   Vidljive oznake prometne trake korištene u ispitivanju.
   4.2.   Dokumentacija iz koje se vidjeti sukladnost sa svim drugim oznakama prometne trake utvrđenima u Dodatku Prilogu II. Uredbi Komisije (EU) br. 351/2012.
   4.3.   Opis izvedbi sustava za upozorenje o napuštanju prometne trake s posebnim regionalnim prilagodbama koje ispunjavaju uvjete.
   4.4.   Masa i stanje opterećenja vozila kod ispitivanja.
   4.5.   Uspostava praga za upozoravanje (samo kada je sustav za upozorenje o napuštanju prometne trake opremljen pragom za upozoravanje kojeg namješta korisnik).
   4.6.   Rezultat provjere optičkog signala upozorenja.
   4.7.   Rezultat ispitivanja upozorenja o napuštanju prometne trake.
   4.8.   Rezultat ispitivanja otkrivanja kvara.
   4.9.   Rezultat ispitivanja isključivanja (samo ako vozilo ima mogućnost isključivanja sustava za upozorenje o napuštanju prometne trake).
   5.   Primjedbe (ako ih ima):
   PRILOG II.
   
      Zahtjevi i ispitivanja za homologaciju tipa motornih vozila s obzirom na sustave za upozorenje o napuštanju prometne trake
   
   1.   Zahtjevi
   
   1.1.   Opći zahtjevi
   
   1.1.1.   Učinkovitost sustava za upozorenje o napuštanju prometne trake (LDWS, Lane Departure Warning System) ne smije biti umanjena magnetskim ili električnim poljima. Ovo se dokazuje sukladnošću s UNECE Pravilnikom br. 10 (1).
   1.2.   Zahtjevi učinkovitosti
   
   1.2.1.   Kada je sustav uključen, kako je utvrđeno u točki 1.2.3., LDWS upozorava vozača ako vozilo bez izričite potrebe prijeđe vidljivu oznaku prometne trake po kojoj vozi, na cesti čiji je pravac i ravan i zavojit s najmanjim unutarnjim polumjerom od 250 m.
   Posebno:
   
               1.2.1.1.
            
            
               sustav upozorava vozača kako je utvrđeno u točki 1.4.1. kod ispitivanja u skladu s odredbama iz točke 2.5. (ispitivanje upozorenja o napuštanju trake) te kod oznaka prometne trake kako je navedeno u točki 2.2.3.;
            
         
               1.2.1.2.
            
            
               upozorenje spomenuto u točki 1.2.1. može se prekinuti ako postupak vozača ukazuje na namjeru da napusti prometnu traku.
            
         1.2.2.   Sustav također upozorava vozača kako je utvrđeno u točki 1.4.2. kod ispitivanja u skladu s odredbama točke 2.6. (ispitivanje otkrivanja kvara). Taj je signal stalan.
   1.2.3.   LDWS je uključen barem kod brzina vozila većih od 60 km/h, osim ako nije ručno isključen u skladu s točkom 1.3.
   1.3.   Ako vozilo ima mogućnost isključivanja LDWS-a, primjenjuju se sljedeći uvjeti, kako je primjenjivo:
   
               1.3.1.
            
            
               LDWS se automatski ponovno uključuje kod svakog novog ciklusa paljenja (vožnja).
            
         
               1.3.2.
            
            
               Stalan optički signal upozorenja obavješćuje vozača da je LDWS isključen. U ovu svrhu može se koristiti i žuti signal upozorenja utvrđen u točki 1.4.2.
            
         1.4.   Oznaka upozorenja
   
   1.4.1.   Upozorenje iz točke 1.2.1. vozač mora uočiti, a ono se daje na jedan od sljedećih načina:
   
               (a)
            
            
               barem dva odabrana načina upozorenja, optički, zvučni ili taktilni;
            
         
               (b)
            
            
               jedan odabrani način upozorenja, taktilni ili zvučni, s prostornim prikazom smjera nenamjernog zanošenja vozila.
            
         
               1.4.1.1.
            
            
               Ako se kao upozorenje o napuštanju prometne trake koristi optički signal, moguće je koristiti bljeskajući signal za otkrivanje kvara iz točke 1.2.2.
            
         1.4.2.   Upozorenje na kvar iz točke 1.2.2. je žuti optički signal upozorenja.
   1.4.3.   Optički signali upozorenja LDWS-a uključuju se okretanjem sklopke za paljenje vozila u položaj „paljenje” (vožnja) ili kada je sklopka za paljenje (kretanje) u položaju između „paljenje” (vožnja) i „kretanje” koji je proizvođač odredio kao položaj za provjeru (paljenje sustava (paljenje)). Ovaj se zahtjev ne odnosi na signale upozorenja prikazane u zajedničkom polju.
   1.4.4.   Optički signali upozorenja vidljivi su čak i danju; vozač s vozačkog mjesta mora moći lako provjeriti jesu li signali zadovoljavajući.
   1.4.5.   Kada vozač primi optički signal upozorenja koji mu ukazuje na to da je LDWS privremeno nedostupan, primjerice zbog loših vremenskih uvjeta, signal je neprekidan. U ovu je svrhu moguće koristiti signal upozorenja na kvar naveden u točki 1.4.2.
   1.5.   Odredbe za periodični tehnički pregled
   
   1.5.1.   Na periodičnom tehničkom pregledu moguće je utvrditi ispravnost operativnog statusa LDWS-a vizualnom provjerom statusa signala upozorenja na kvar, nakon okretanja sklopke na „paljenje” (isključeno – sustav je u redu, uključeno – otkriven je kvar).
   Ako se signal upozorenja o kvaru nalazi u zajedničkom polju, prije provjere statusa signala upozorenja o kvaru mora biti utvrđeno da je zajedničko polje funkcionalno.
   1.5.2.   Kod dodjele homologacije tipa, potrebno je na povjerljiv način opisati načine zaštite od jednostavnih neovlaštenih izmjena rada signala upozorenja na kvar koje je odredio proizvođač.
   Druga je mogućnost da se ovaj sigurnosni zahtjev ispuni kada bude dostupno neko drugo sredstvo provjere ispravnosti operativnog statusa LDWS-a.
   2.   Ispitni postupci
   
   2.1.   Proizvođač dostavlja sažetu dokumentaciju koja daje uvid u osnovni koncept sustava i, ako je primjenjivo, u načine na koji je sustav povezan s drugim sustavima vozila. Objašnjava se funkcioniranje sustava, a u dokumentaciji se opisuje kako se provjerava operativni status sustava, ima li utjecaja na druge sustave vozila te koja se metoda(e) koristi kod utvrđivanja situacija koje uzrokuju prikazivanje signala upozorenja o kvaru.
   2.2.   Ispitni uvjeti
   
   2.2.1.   Ispitivanje se provodi na ravnoj, suhoj betonskoj ili asfaltnoj površini.
   2.2.2.   Temperatura okoline je između 0 °C i 45 °C.
   2.2.3.   Vidljive oznake prometne trake
   
   
               2.2.3.1.
            
            
               Vidljive oznake prometne trake koje se koriste u ispitivanjima upozorenja o napuštanju prometne trake iz točke 2.6. jedne su od onih navedenih u dodatku ovom Prilogu, a moraju biti u dobrom stanju i izrađene od materijala koji zadovoljava standard za vidljive oznake prometnih traka koji se primjenjuje u dotičnoj državi članici. Raspored vidljivih oznaka prometnih traka korištenih u ispitivanju mora se zabilježiti.
            
         
               2.2.3.2.
            
            
               Proizvođač vozila putem dokumentacije dokazuje usklađenost sa svim ostalim oznakama prometnih traka navedenim u Dodatku ovome Prilogu. Sva takva dokumentacija prilaže se izvješću o ispitivanju.
            
         
               2.2.3.3.
            
            
               Ako je tip vozila moguće opremiti različitim izvedbama LDWS-a s posebnim regionalnim prilagodbama, proizvođač putem dokumentacije pokazuje da sve izvedbe ispunjavaju zahtjeve ove Uredbe.
            
         2.2.4.   Ispitivanje se provodi u uvjetima vidljivosti koji omogućuju sigurnu vožnju pri brzini potrebnoj za ispitivanje.
   2.3.   Uvjeti za vozilo
   
   2.3.1.   Ispitna težina
   
   Vozilo je moguće ispitivati kod svakog opterećenja, pri čemu je masa između osovina ona koju je naveo proizvođač vozila, bez prekoračivanja bilo koje najveće dopuštene mase za svaku osovinu. Nakon početka postupka ispitivanja više nije moguće unositi izmjene. Proizvođač vozila putem dokumentacije pokazuje da sustav radi kod svakog opterećenja.
   2.3.2.   Vozilo se ispituje pri tlaku guma kojeg preporuča proizvođač vozila.
   2.3.3.   Ako LDWS ima prag upozoravanja kojeg može prilagođavati korisnik, ispitivanje navedeno u točki 2.5. provodi se tako da se prag za upozoravanje postavlja na najvišu vrijednost za napuštanje prometne trake. Nakon početka postupka ispitivanja više nije moguće unositi izmjene.
   2.4.   Provjera optičkog signala za upozorenje
   
   Dok je vozilo u stanju mirovanja, potrebno je provjeriti je li optički signal (signali) za upozorenje u skladu sa zahtjevima točke 1.4.3.
   2.5.   Ispitivanje upozorenja o napuštanju prometne trake
   
   2.5.1.   Vozite vozilo brzinom od 65 km/h +/- 3 km/h u središte ispitne prometne trake mirno, tako da je vozilo stabilno.
   Održavajući propisanu brzinu, lagano zanesite vozilo ulijevo ili udesno, uz odstupanje između 0,1 i 0,8 m/s, tako da vozilo prijeđe oznaku prometne trake. Ponovite ispitivanje pri drugom odstupanju unutar raspona od 0,1 i 0,8 m/s.
   Ponovite gore opisano ispitivanje zanošenjem u suprotni smjer.
   2.5.2.   LDWS daje oznaku upozorenja o napuštanju prometne trake spomenuto u točki 1.4.1. ne kasnije od trenutka kada vanjska strana gume prednjeg kotača vozila koji je najbliži oznakama prometne trake izađe 0,3 m izvan vanjskog ruba vidljive oznake prometne trake prema kojoj se vozilo zanosi.
   2.6.   Ispitivanje otkrivanja kvara
   
   2.6.1.   Simulirajte kvar na LDWS-u, na primjer tako što ćete prekinuti dovod električne energije nekom sastavnom dijelu LDWS-a ili tako što ćete prekinuti neku električnu vezu između sastavnih dijelova LDWS-a. Kod simulacije kvara LDWS-a ne smije se prekidati dovod električne energije za signal za upozoravanje o kvaru iz točke 1.4.2. ni za isključivanje LDWS-a iz točke 1.3.
   2.6.2.   Signal za upozorenje o kvaru iz točke 1.4.2. uključuje se i ostaje uključen za vrijeme vožnje te se ponovno uključuje odmah nakon sljedećeg ciklusa pomicanja sklopke na „isključi” i „uključi” dok vozilo miruje i u cjelokupnom trajanju simuliranog kvara.
   2.7.   Ispitivanje isključivanja
   
   2.7.1.   Ako je u vozilu moguće isključiti LDWS, okrenite sklopku za paljenje (kretanje) na „uključi” (vožnja) i isključite LDWS. Uključit će se signal za upozorenje iz točke 1.3.2. Okrenite sklopku za paljenje na „isključi”. Ponovno okrenite sklopku za paljenje (kretanje) na „uključi” (vožnja) i uvjerite da se prethodno uključen signal upozorenja nije ponovno uključio, pokazujući da je LDWS ponovno uspostavljen, kako je opisano u točki 1.3.1. Ako se sustav paljenja aktivira „ključem”, ovaj se zahtjev ispunjava bez uklanjanja ključa.
   
      (1)  SL L 116, 8.5.2010., str. 1.
   Dodatak
   
      Utvrđivanje vidljivih oznaka prometne trake
   
   
               1.
            
            
               Za potrebe postupaka ispitivanja iz točaka 2.2. i 2.5. Priloga II. širina ispitne prometne trake veća je od 3,5 m.
            
         
               2.
            
            
               Podrazumijeva se da su vidljive oznake prometne trake iznesene u tablici 1. bijele, osim ako nije drukčije naznačeno u ovom dodatku.
            
         
               3.
            
            
               Tablica 1. koristi se za homologaciju u skladu s točkama 2.2. i 2.5. Priloga II. ovoj Uredbi.
            
         
      Tablica 1
   
   
      Utvrđene vidljive oznake prometnih traka